ANC reageer op Henke Pistorius se “rassistiese uitlating”Henke Pistorius Die ANC het Dinsdag in ŉ verklaring reageer op Henke Pistorius, Oscar se pa, nadat hy aan internasionale media gesê het die ANC faal om wit Suid-Afrikaners te beskerm. Jackson Mthembu, nasionale woordvoerder van die ANC, sê die party verwerp met minagting die aantyging wat Henke gemaak het dat “die ANC-regering nie bereid is om wit Suid-Afrikaners te beskerm nie”. “Die stelling is glad nie waar nie, en boonop is dit rassisties. Dit is jammer dat hy gekies het om dié tragiese voorval in ŉ politieke kwessie te laat ontaard, terwyl dit nog vars in die gedagtes is van die publiek en diegene wat daardeur geraak is,” het Mthembu gesê. Mthembu sê verder hulle glo die Oscar-verhoor is nou in die bekwame hande van die gereg wat die saak objektief sal hanteer. Volgens Mthembu verwelkom die party die verklaring wat die Pistorius-familie daarna uitgereik het om hulle van Henke se aantygings te distansieer. Lees meer hier.